ইম্ফাল, ওক্টোবর ২২: থিয়েটার হায়বসি য়াম্না মপাঙ্গল কনবা মীয়ামগা খুদক খুদক্তা পাউ ফাওনবা ঙম্বা মিডিয়া অমনি।  ৱাফম অসি ঙসি ইম্ফল ওয়েষ্টকী লাংজিং অচৌবদা লৈবা থিয়েটার অমসুং লিটেরচর গী মপাঙ্গল কনবা লুপ অমা ওইরিবা পালেম পন্থৌ কালচারেল ট্রাষ্ট কী মেনেজিং ট্রাষ্টি ওইরিবা ডা.  সালাম শান্তিবালা দেবীনা ইন্টারনেসনেল এৱার্দ অনি লাইফ টাইম এচিভমেন্ট ইন্টারনেসনেল এৱার্দ ফোর থিএটর অমসুং গ্লোবেল এচিভর ইন্টরনেস্নেল এৱার্দ ফোর লিটেরেচর ফংলকপগী ট্রাষ্ট অসিগী শংলেন্দা ওকপগী থৌরমদা ট্রাস্ট অসিগী চেয়ামেন বুধ চিংথাম না ফোংদোকখিবনি।
 মহাক্না মখা তানা হায়খিবদা সাহিত্যদা খুনাইগী শক্তম পূম্বা মমি তারবসু থিয়েটার গুম্না খুদক খুদক্তা পাউ ফাওনবদি ঙমদে।  লিটেরেচর অমসুং থিয়েটার অনি অসিদি থাদোক্নবা য়Iদবা শেলময়েক অমগীমমাই অনিুগম্বনি।  ঙসিগী থৌরম অদুদা ডা.  খাঙেম্বম শামুঙৌ ইনভাইরনমেন্টেলিষ্ট না চিফ গেষ্ট অমসুং ইবোপিশক নোংথোম্বা ফোর্মার প্রেসিদেন্ট রাইটার ক্লাব মণিপুর নম্বোল না গেষ্ট ওব ওনার ওইখি।
 থৌরমদুদা ইন্টারনেসনেল এৱার্দি শান্তিবালা না পুক্নিং দা অপেনবা পোক্লদুনা হায়খিবদা নুপী অমা ওইনা খুনাই অসিগী নুপীবু হন্থনা য়েংবিবা অসিগী মায়োক্তা থৌনা অমগা লোইননা হনবা লৈতনা হোৎনরকপনা ঙসিগী থIক অসি য়ৌবা ঙমজবনি হায়খি।  মহাক্না এৱার্দ অনি অসি ফংলকখবিসি পুন্সি অঙকপা অমসুং খ্বাইদগী নুংঙাইবা অমনি মসি ঐহাক্না থিয়েটার অমসুং লিটরেচারবু ঐগী থৱাই হকচাং ওইনা লিশাং শিৎনা লাৎচরকপগী ঈশ্বরনা পীবীবা থৌজাল অমনি হায়খি।
 চিফ গেষ্ট অমসুং গেষ্ট ওব ওনার ওইখিবা ডা.  শামুঙৌ অমসুং ইবোপিশক নোংথোম্বম নসু এৱার্দি দা নুঙাইবা ফোংদোকপগা লোইননা খুন্নাইদা লিটেরেচর অমসুং থিয়েটারনা লৌরিবা থৌদাং কয়াসু শিংথাখি। 